
ס ד ר    ה י ו ם:  שינויים בתקציב לשנת 2005.


נכחו:
חברי הוועדה:	היו"ר יעקב ליצמן
		


מוזמנים:	קרן טרנר – אגף התקציבים, משרד האוצר
		יוני רגב – משרד האוצר
	

מנהל הוועדה:	טמיר כהן


יועצת כלכלית: סמדר אלחנני


יועצת משפטית: שגית אפיק


נרשם על-ידי:	חבר המתרגמים בע"מ

שינויים בתקציב לשנת 2005

היו"ר יעקב ליצמן:

רבותיי, פנייה מס' 90, שבעה מליון שקל כלא מגידו, 

נציג אגף התקציבים:

	כלא מגידו עבר מהמשרד לבטחון פנים והצבא לשב"ס. התקבלה תוספת תקציב לסעיף הפיתוח של שמונה מליון שקלים. בסעיף פיתוח כשמעלים את התקציב במזומן צריך גם לשנות את תקציב ההרשאה ואנחנו מעבירים שמונה מליון שקל.

היו"ר יעקב ליצמן:

	מי בעד שירים את ידו? מי נגד? תודה, אושר. הפנייה הזאת אני רוצה לעכב את זה, בתי הדין הרבניים. הלאה, 101, 102, התפלת מים, רבותיי, מישהו כאן ממשק המים? אנחנו עוברים לפנייה הבאה. פנייה מס' 103. 

קרן טרנר:

	בוקר טוב. מדובר פה בפנייה של שינויים פנימיים. יש פה תיקצוב והחלפת מיכלי סולר בגז טבעי באיו"ש. יש פה תיחזוק ואחזקת מעברים באיזור חבל עזה בסך של מליון ש"ח ותיקצוב והעסקת עובדים במטע קוטף ירושלים. 

היו"ר יעקב ליצמן:
	
	מי בעד ירים את ידו, מי נגד, אושר. תודה רבה. 114, 115, משרד התחבורה, 

קרן טרנר:

	הפנייה נועדה לתקצב את ועדת שיינינג שכיום פועלת ומתכנסת לגבש תכנית רב שנתית לבטיחות בדרכים. הפנייה היא מתקציב הרשות הלאומית לבטיחות בדרכים למשרד התחבורה ספציפית לתיקצוב הוועדה.

היו"ר יעקב ליצמן:

	מי בעד ירים את ידו? מי נגד? אושר, תודה רבה. אנחנו עוברים ל-128. 

נציג אגף התקציבים:

	128-129 זו פנייה תקציבית של משרד התמ"ת, העברה בין סעיף 36 לסעיף 38 ליחידת הסמך לעניין עובדים זרים, תיגבור היחידה בעקבות המעבר לשיטת הרשיונות לעובדים זרים בענף הבניין. 


היו"ר יעקב ליצמן:

	מי בעד ירים את ידו, מי נגד, אושר. תודה. פנייה 126, 

יוני רגב:

	הפנייה נועדה לבצע שינויים פנימיים בשירותי הדת במשרד ראש הממשלה לבקשתו של מר מאיר שפיגלר, כל השינויים מאוזנים. בנוסף להעביר תשע מאות וארבע עשרה אלף שקל לבית העלמין ברקת לעידוד קבורה רוויה. 

היו"ר יעקב ליצמן:

	מי בעד ירים את ידו, מי נגד, אושר. פנייה 130, 

קרן טרנר:

	הפנייה נועדה לתקצב מאה חמישים ושמונה אלף שקלים לצורך השתלמות בחו"ל של נתבים של הנמל בסימולטור בחו"ל. לא קיים סימולטור כזה בארץ.

היו"ר יעקב ליצמן:

	מי בעד ירים את ידו, מי נגד, אושר. 131, 132, משרד החקלאות. 133, 134.

נציג אגף התקציבים:

	הפנייה התקציבית נועדה להעביר לתקציב הרשות לפיתוח הנגב והרשות לפיתוח הגליל ממשרד התשתיות למשרד המשנה לראש הממשלה, בנוסף לתגבר בארבע מאות אלף שקל את הרשות לפיתוח הנגב את לטובת תכנית לחינוך לאוכלוסיה הבדואית. מדובר במליון ארבע מאות לכל רשות. מעבר לזה יש תקציב בהסכמים הקואליציונים של חמישים מליון לפיתוח הנגב והגליל. יש העברה של התקציב ממשרד התשתיות למשרד ראש הממשלה, מליון ארבע מאות לכל רשות. משרד המשנה יושב בתוך משרד ראש הממשלה. 

היו"ר יעקב ליצמן:

	מי בעד, מי נגד, תודה רבה. 136, 137, 

נציג אגף התקציבים:

	זה תיגבור תקציב נשיא המדינה, מורכב שני מליון שש מאה הם באמת לנסיעות לחו"ל וחמש מאות אלף לתקציב האמרכלות והאבטחה. 


היו"ר יעקב ליצמן:

	הייתי פעם אחת מנסה לבדוק כמה עלות הנסיעות לחו"ל של כל השרים, כל הפקידים, כמה עולה הסעיף הזה למדינה. גם הצורה, כמה מחלקה ראשונה, כמה מחלקה שנייה. מי בעד 136, 137, מי נגד, אושר. תודה רבה הישיבה נעולה. 


הישיבה ננעלה בשעה 11:30




